1. Sources.
2. ספר חסידים רנה
3. שו"ת בנימין זאב סימן קסג
4. Quoted by רמ"א סימן צ"ח סעיף א'.
5. See מג"א ומשנ"ב שם that young children who can’t behave and aren’t at the age of חינוך should not be brought to shul at all.
6. Possible exceptions.
7. People who aren’t your kids.
8. כף החיים צח:י says it only applies to your own children because that is a true expression of love.
9. Older children – The שו"ת אור יצחק או"ח סימן מב says it only applies to little children. Most argue that although the רמ"א says בנים קטנים, as the פסקי תשובות points out, it is most likely אורחא דמילתא נקט, especially since the original sources don’t mention it.
10. When the kiss is not for love, but for כבוד.
11. Various stories from חז"ל quoted by והערב נא ח"א פרשת שמות.
12. יחוה דעת ח"ד סימן יב discusses kissing the חכם’s hand.
13. Rav Avraham Shapira kissed Rav Soloveitchik when the Rav walked in to Rav Shapira’s דרשה on his visit to YU, and explained that one may kiss a ספר תורה, and Rav Soloveitchik has a דין ספר תורה.
14. This is very similar to ספורנו’s explanation of אהרן and משה kissing בהר ה'.
15. Not during davening – שולחן ערוך puts this in הלכות תפילה and NOT הלכות בית הכנסת – they say that ר' משה kissed his grandchildren after davening based on this, but Rav Schachter didn’t like the דיוק.
16. Common cases.
17. Father kissing בר מצוה boy – it is clearly love and in middle of davening so no good. However אור יצחק suggests that קריאת התורה is not considered during davening and therefore permissible.
18. Child falls and needs a kiss to calm him down – והערב נא שם is lenient.

**1 - ספר חסידים (מרגליות) סימן רנה**

לא ינשק אדם בבית הכנסת את בנו ולא בביתו לפני רבו. לאחר שקרא בתורה מנשק ס"ת ע"ש ישקני מנשיקות פיהו (שה"ש א' ב'). ואם נזדמן לו רוק ירוק ואח"כ יש לו לנשק ולא ינשק ואח"כ ירוק, אחד היה צריך להתעטף בציצית אמרו לו תמתין עד שבת ותתחיל בשבת לכבוד שבת, אמר להם אלו היה מלבוש אחר הייתי מעכב עד שבת אבל טלית בציצית לא אעכב אלא אפי' בחול אתעטף בעבור המצוה כדכתיב (תהלים קי"ט ס') חשתי ולא התמהמתי לשמור מצותיך.

**2 - שו"ת בנימין זאב סימן קסג**

מצאתי בספר האגודה בברכות פר' כיצד מברכין משם ספר כל בו דיש מספקין אם יש לברך זמן על פירות שבכרו בין י"ז לתמוז לט' באב אם יכולין לברך עליהם לאחר ט"ב כי החסידים אינם רוצים לאוכלן וטעמא שאין רוצים לומר בזמן אבל וצער שהחיינו לזמן הזה ולא ינשק אד' לבניו בבי' הכנסת להודיע שאין אהבה כאהבת הקדוש ברוך הוא ואין להתקוטט בעבור שום מצוה כגון גלילת ס"ת וכיוצא בה שהרי שנינו שהצנועים מושכים את ידיהם והגרגרנין חוטפין וכל המתפלל שלא ברשות מחמת אלמות וגאות אין עונין אמן אחר ברכותיו שנאמר ובוצע ברך נאץ ה':

**3 - שולחן ערוך אורח חיים הלכות תפלה סימן צח סעיף א**

ואסור לאדם לנשק (ג) א בניו הקטנים בבהכ"נ, כדי לקבוע בלבו שאין אהבה כאהבת המקום (בנימין זאב סי' קס"ג ואגודה פ' כיצד מברכין).

**4 - מגן אברהם סימן צח ס"ק א**

בניו הקטנים - ע' בשל"ה שקור' תגר על המביאים ילדים לבה"כ כו' ע"ש שדבריו נכונים:

**5 - משנה ברורה סימן צח ס"ק ג**

בניו הקטנים - בשל"ה קורא תגר על המביאים ילדים לבהכ"נ [ב] והיינו קטנים שעדיין לא הגיעו לחינוך מטעם כי הילדים משחקים ומרקדים בבהכ"נ ומחללים קדושת בהכ"נ וגם מבלבלים דעת המתפללים ועוד גם כי יזקינו לא יסוקו ממנהגם הרע אשר נתחנכו בילדותם להשתגע ולבזות קדושת בהכ"נ אבל כשהגיעו לחינוך אדרבה יביאנו אתו לבהכ"נ וילמדהו אורחות חיים לישב באימה וביראה ולא יניחנו לזוז ממקומו ויזרזהו לענות אמן וקדיש וקדושה עי"ש בסוף עניני תפילה וקה"ת. ועיין בתנא דבי אליהו ח"א פי"ג גודל העונש שיש להאב שמניח את בנו לענות דברים של הבל ותפלות בבהכ"נ:

**6 - שו"ת יחווה דעת חלק ד סימן יב**

שאלה: בבית הכנסת של עולי צפון אפריקה, יש שנוהגים שאחר שסיים העולה לספר תורה את קריאתו, וחוזר למקומו, נגשים אליו קרוביו וידידיו, ומתנשקים עמו, האם מנהג זה נכון לפי ההלכה?

תשובה: בשו"ת בנימין זאב (סימן קס"ג), כתב בשם ספר האגודה: שאסור לאדם לנשק את בניו בבית הכנסת ולהראות להם חבה, כי עליו לקבוע בלבו שאין אהבה כאהבת המקום. וכן כתב רבינו יהודה החסיד בספר חסידים (סימן רנ"ה). וכן פסק הרמ"א בהגה /או"ח/ (סימן צ"ח סעיף א'). ולפי זה נראה שהוא הדין להתנשק עם חבירו או קרובו בבית הכנסת, מהטעם האמור, ואין מקום לחלק בזה בין לנשק בניו קטנים, או לנשק קרוב או ידיד שהוא גדול בשנים, שעל כל פנים משום אהבת המקום ומורא שכינה שבמקדש מעט צריך להימנע מזה לגמרי. ולכן המנהג שנהגו קצת אנשים להתנשק עם העולה לספר תורה בסיום קריאתו, אינו נכון על פי ההלכה, וראוי לבטלו. וכן העלה הגאון רבי אברהם יצחק הכהן קוק זצ"ל בשו"ת אורח משפט (חלק אורח חיים סימן כ"ב), שאין חילוק בזה בין גדול לקטן, שהכל בכלל האיסור. ודבריו נכוחים למבין וישרים למוצאי דעת. וכיוצא בזה פסק הגאון רבי יוסף חיים מבבל בספר בן איש חי (פרשת ויקרא סעיף י"א), שאסור לנשק ידי קרוביו בבית הכנסת. וכן פועל שעובד כשכיר אצל בעל הבית, שעלה לספר תורה, כשחוזר למקומו לא ינשק ידי בעל הבית שלו שנמצא אז בבית הכנסת, שאין ראוי להראות כבוד לבשר ודם במקום המקודש הזה, זולת כבוד המקום ברוך הוא. ע"ש.

ואמנם המנהג פשוט אצלינו, שהבנים מנשקים ידי אביהם, והתלמידים מנשקים ידי רבותיהם, לאחר שסיימו לקרות בתורה, אולם מנהג זה יסודתו בהררי קודש, שכיון שהקדוש ברוך הוא ציונו על מוראם וכבודם, שבאביו נאמר, איש אמו ואביו תיראו, והקיש הכתוב כבודו לכבוד המקום (בבא מציעא לב ע"א), וכן לגבי רבו, אמרו חז"ל (אבות פרק ד' משנה י"ב) מורא רבך כמורא שמים. ודרשו כן מהפסוק את ה' אלהיך תירא, לרבות תלמידי חכמים. (עיין תוספות בבא קמא מ"א ע"ב ד"ה לרבות). ונשיקת היד היא דרך כבוד לאדם גדול ומכובד, כמו שפירש רש"י במסכת עבודה זרה (י"ז ע"א), ולכן גם בבית הכנסת מצוה לנשק ידיהם, שהרי זה דומה למה שאמרו במסכת בבא בתרא (קי"ט ע"ב), הלכתא חולקים כבוד לתלמיד בפני הרב, היכא דפליג ליה רביה יקרא, והלכתא אין חולקים כבוד לתלמיד בפני הרב היכא דלא פליג ליה רביה יקרא. כלומר שאם הרב עצמו חולק כבוד לתלמידו, מותר גם לאחרים לחלוק כבוד לתלמיד בפני הרב, ואין זה כפגיעה בכבוד הרב שעושים כן בפניו. וכן פסק מרן בשלחן ערוך יורה דעה (סימן רמ"ב סעיף כ"א) +ועיין עוד בקידושין (ל"ג ע"ב), אמר ליה שמואל לרב יהודה, שיננא קום מקמי אבוך, רב יחזקאל, דזמנין דאתי מאחורי קום את מקמיה ולא תיחוש /ליקרא/ דידי. ואמרו שם שזה משום שגם שמואל עצמו היה מכבד את רב יחזקאל תלמידו, והיה קם מפניו, מפני שהיה בעל מעשים. ומוכח שאלמלא היה שמואל מכבד את רב יחזקאל לא היה לו לרב יהודה לקום מפני אביו. כיון דלא פליג ליה רביה יקרא, וכההיא דבבא בתרא (קי"ט ע"ב) הנ"ל.+ ואף כאן שהקדוש ברוך הוא ציונו על כבודם ומוראם של האב והרב, מצוה לכבדם ולקום מפניהם ולנשק ידם אף בבית הכנסת, שזהו כבודו של הקדוש ברוך הוא. וכיוצא בזה כתב בהגהות מיימוני (פרק ה' מהלכות תלמוד תורה אות ב') בשם רבינו שמחה, שאפילו אין הרב עצמו חולק כבוד לתלמידו, אם הוא מתכבד ממה שאחרים חולקים לו כבוד, מותר לחלוק כבוד לתלמיד בפני רבו. וכמו שאמרו בסוטה (מ' ע"ב) שמשום כבודו של כהן גדול חולקים כבוד לסגנו. ע"ש. וכן כתב בשו"ת הרשב"א חלק ה' (סימן י"ד), שאפילו בבית הכנסת ובבית המדרש, ששם מקום השראת השכינה, חייב אדם לקום ולעמוד מפני אביו ומפני רבו, ומפני תלמידי חכמים, וכמו שנאמר מפני שיבה תקום והדרת פני זקן, ושכן מתבאר במסכת הוריות (דף י"ג ע"ב) ואף על פי שאסור לעמוד שם מפני אנשים אחרים, מפני רבו ואביו ותלמידי חכמים מותר. ע"כ. וכן מתבאר ממה שכתב בשבולי הלקט השלם (סימן מ"ג), בשם גאון, שאם הוא בבית הכנסת וקראו את רבו לקרות בתורה, אינו צריך לעמוד כל זמן שרבו עומד וקורא, שצריך אדם שתהא אימת צבור עליו. ע"ש. וכן הוא בתשובת רבינו אברהם בר יצחק אב"ד (סימן ס"ט). וכן פסק מרן ביורה דעה (סימן רמ"ב סעיף י"ח). ומשמע שעל כל פנים בדרך עלייתו וכן כשהוא מסיים קריאתו וחוזר למקומו צריך לעמוד מפניו. וכן העלה מרן החיד"א בספר ברכי יוסף יורה דעה (סימן רמ"ד סק"א), וכתב, שאף על פי שבתשובה כתיבת יד לאחד קדוש ז"ל פסק שאסור לעמוד באמצע קריאת שמע וברכותיה בפני תלמיד חכם, משום שאין חולקים כבוד לתלמיד במקום הרב. אולם אין דבריו נכונים להלכה, שהרי במקום שרבו חולק לו כבוד חולקים כבוד לתלמיד בפני הרב. וכן אמרו בירושלמי (בכורים פרק ג') אמר הקדוש ברוך הוא אני קיימתי מצות כבוד לזקנים תחלה, ופירשו הראשונים, שהכוונה, שלא תאמר שאין זה דרך כבוד לקום מפני תלמיד חכם במקום מורא שכינה, לכן אמר אני קיימתי מצות כבוד זקן תחלה, וכמו שאמרו במדרש (בראשית רבה פרשה מ"ח סימן ז'): שהיה הקדוש ברוך הוא עומד ליד אברהם אבינו, ואברהם יושב פתח האהל, ביקש לעמוד מפני השכינה, אמר לו הקדוש ברוך הוא, שב ואני אעמוד, ואתה סימן לבניך, שעתיד אני להתייצב בעדת הדיינים והם יושבים ודנים, שנאמר אלקים נצב בעדת אל. ולכן כיון שהקדוש ברוך הוא חולק כבוד לתלמידי חכמים, מצוה לעמוד מפניהם אף בבתי הכנסת. וסיים הברכי יוסף שם, שכן המנהג פשוט לעמוד בבית הכנסת מפני תלמידי חכמים אפילו באמצע הזמירות ובקריאת שמע וברכותיה. ושוב מצא שכן פסק הרדב"ז בתשובה כתיבת יד. ע"כ. ובשיורי ברכה הוסיף, שכן כתב הרשב"א בכתיבת יד. (נראה שהיא תשובת הרשב"א חלק ה' הנ"ל). ובאמת שכן מבואר גם בספר הרוקח (סוף סימן שס"ט), שאדם היושב בבית הכנסת ומעוטף בציצית ומוכתר בתפילין ואומר זמירות וקריאת שמע, חייב לעמוד מפני רבו, ואין לומר בזה העוסק במצוה פטור מן המצוה, כיון שיכול לקיים את כולם, ויקבל שכר טוב בשני עולמות, עולם הזה ועולם הבא. ע"כ. (וראה בתוספות סוכה דף כ"ה ע"א, ובחידושי הרשב"א בבא קמא נ"ו ע"ב בשם הראב"ד, ובחידושי הרשב"ץ לברכות דף י"ד ע"ב, ובחידושי הריטב"א והר"ן סוכה דף כ"ה ע"א, ובשו"ת רבינו חיים אור זרוע סימן קס"ג. ע"ש). וכן פסק הגאון רבי יוסף חיים בספר בן איש חי (פרשת ויקרא אות י"א), שהמנהג הוא שהעולה לספר תורה בירידתו מן התיבה מנשק ידי רבו ואביו ושאר קרובים שחייב מן הדין בכבודם, שגם זה בכלל מצוה שעושה כן לכבוד השי"ת שציוה אותנו על כבודם. אבל קרובים שאינו חייב בכבודם מן הדין לא ינשק ידיהם. ע"ש. וראה עוד בשו"ת בית ישראל (סימן ט'). ע"ש.

בסיכום: המנהג שיש נוהגים להתנשק עם העולה לספר תורה לאחר שסיים קריאתו בתורה, אינו נכון לפי ההלכה, ומצוה לבטלו. והני מילי בעי למימרינהו בניחותא, כי היכי דליקבלו מיניה, אבל המנהג שנוהגים לנשק ידי הרב והאב, ושאר קרובים שחייב בכבודם, הוא מנהג נכון וישר, ויסודתו בהררי קודש.

**7 - והערב נא חלק א' פרשת שמות עמ' 142-143**

מעשה באב שלמד יחד עם בנו הקטן בבית הכנסת במהלך הלימוד הקשה הבן קושיה חמורה על דברי התוספות, חיפש האב ומצא כי כיוון בנו לקושיית הגאון רבי עקיבא איגר מרוב התפעלות והתרגשות קם האב ונישק את בנו ב' נשיקות על ראשו!

לכשנשאל היאך עבר על דברי הרמ"א או"ח סימן צח ס"א אסור לאדם לנשק בניו הקטנים בבית הכנסת השיב האב כי טעמו של דין זה הוא כדי לקבוע בלבו שאין אהבה כאהבת המקום. אך נשיקותיו לא נבעו מאהבה, אלא כדי להראות לבנו מהי אהבת התורה והרגשת מתיקות ועריבות בלימוד.

האם אכן מותר לנשק את הבן בבית הכנסת כדי ליטע בו אהבת תורה?

**תשובה**

**שאלנו שאלה זו את מורינו הרב שליט"א והשיב לנו כי בזאת יבחן:**

אם אהבת התורה יוקדת בו או אהבת עצמו והיה אם היה מנשק גם ילד זר שאינו בנו מותר לו לנשק את בנו אבל אם בן אחר לא היה מנשק שמע מינה שאת עצמו מנשק והוא בזיון.

ויש לציין כי כבר מובא בחז"ל שגדולי הדורות נישקו בבית המדרש את תלמידיהם וחבריהם לאחר שהתפעלו מדבר חידוש שאמרו כמו שמצינו באבות דרבי נתן "נתן עינ רבן יוחנן בן זכאי ברבי אליעזר בן הורקנוס ואמר לו פתח ודרוש! אמר לו איני יכול לפתוח. דחק עליו ודחקו עליו התלמידים עד שעמד ופתח ודרש בדברים שלא שמעתן אוזן מעולם. כל דבר ודבר שיצא מפיו עמד רבן יוחנן בן זכאי על רגליו ונשקו על ראשו" וכן מסופר במסכת נדרים ט: אודות שמעון הצדיק: "עמדתי ונשקתיו על ראשו" (עיי"ש ומן הסתם אירע הדבר בבית המקדש). וכמו כן במסכת כלה פרק א' כ"א "אמרו עליו על ר' טרפון שהיה עשיר גדול ולא היה נותן מתנות לאביונים פעם אחת מצאו ר' עקיבא, אמר לו רבי רצונך שאקח לך עיר אחת או שתים? אמר לו הן. מיד עמד ר' טרפון ונתן לו ארבעת אלפים דינרי זהב. נטלן ר' עקיבא ויחלקן לעניים! לימים מצאו ר' טרפון, אמר לו: עקיבא, היכן העיירות שלקחת לי? תפסו ר' עקיבא בידו והוליכו לבית המדרש והביא ספר תהלים והניחו לפני התלמידים והיו קורין והולכין עד שהגיעו לפסוק זה "פזר נתן לאביונים צדקתו עומדת לעד קרנו תרום בכבוד", עמד ר' טרפון ונשקו לר' עקיבא על ראשו, אמר לו: רבי אלופי, רבי בחכמה, ואלופי בדרך ארץ.

נשיקתם של התנאים הקדושים נבעה מחשקת ואהבת התורה שיקדה לבלבם ואם אכן זו הרגשת האב ללא תערובת אהבת בנו אכן רשאי לנשק לבנו.

וידוע לי, הוסיף מורינו הרב, שהגה"צ ר' דוד בהר"ן זצ"ל הגיע לבית הכנסת ושמע כי הגביר הנדיר מר וקסלר שידך את בתו עם הצורבא מרבנן היתום ר' מצלאל ז'ולטי (שהוא הגאון בעל משנת יעבץ, רבה של ירושלים), ונשקו על מצחו בתוך בית הכנסת. נשיקה זו דומה לנשיקת אהרון את משה המתוארת בפרשת שמות (ד:כז) "ויפגשהו בהר האלקים וישק לו" ופירש הספורנו "כמנשק דבר קדוש, והיינו כמנשק ספר תורה, נשיקה זו מותרת גם בבית כנסת כשם שמותר לנשק ספר תורה.

וסיים הרב: עוד נראה לענ"ד שילד שנפל וקיבל מכה בבית הכנסת ונשיקתו תביא להרגעתו מהבכי מותר לעשות זאת בבית הכנסת כיון שאין זה גילוי אהבה כי אם פעולת הרגעה שמותר לעשותה בבית הכנסת.

Rav Avraham Shapira visited YU and gave a kiss to Rav Soloveitchik when he walked in. He explained that we kiss a ספר תורה in shul, and he claimed that the Rav had a din of a ספר תורה.